CELEX: 52018PC0349
Language: fi
Date: 2018-05-25
Title: Ehdotus NEUVOSTON ASETUS hallinnollisesta yhteistyöstä valmisteverotuksen alalla annetun asetuksen (EU) N:o 389/2012 muuttamisesta sähköisen rekisterin sisällön osalta

EUROOPAN KOMISSIO
            Bryssel 25.5.2018
            COM(2018) 349 final
            2018/0181(CNS)
            Ehdotus
            NEUVOSTON ASETUS
            hallinnollisesta yhteistyöstä valmisteverotuksen alalla annetun asetuksen (EU) N:o 389/2012 muuttamisesta sähköisen rekisterin sisällön osalta 
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Neuvoston asetuksessa (EU) N:o 389/2012
                  1
                vahvistetaan oikeusperusta jäsenvaltioiden väliselle hallinnolliselle yhteistyölle.
            
            
               Tämä ehdotus liittyy valmisteveroja koskevasta yleisestä järjestelmästä annetun neuvoston direktiivin XXX/EU ehdotuksen
                  2
                V lukuun. Tämä koskee sellaisten valmisteveron alaisten tavaroiden siirtojen valvonnan automatisointia, jotka on luovutettu kulutukseen yhdessä jäsenvaltiossa ja jotka siirretään toiseen jäsenvaltioon luovutettaviksi kaupallisessa tarkoituksessa kyseisessä toisessa jäsenvaltiossa.
            
            
               Uusi järjestelmä edellyttää, että direktiivin XXX/EU
                  3
                V luvun mukaisesti tavaroita siirtävät talouden toimijat rekisteröidään talouden toimijoiden rekisteriin, johon rekisteröinti on tällä hetkellä rajoitettu talouden toimijoihin, jotka käyttävät direktiivin XXX/EU
                  4
                III ja IV luvussa säädettyjä järjestelmiä. Tällä ehdotuksella tämä vaatimus sisällytetään asetukseen (EU) N:o 389/2012.
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Ehdotus liittyy neuvoston direktiivin 2008/118/EY uudelleenlaadintaan.
               
            
            
               •Yhdenmukaisuus unionin muiden politiikkojen kanssa
            
            
               
                  Ei sovelleta. 
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Ehdotus perustuu Euroopan unionin toiminnasta tehdyn sopimuksen (SEUT-sopimus) 113 artiklaan. Kyseisen artiklan mukaan neuvosto antaa yksimielisesti erityisessä lainsäätämisjärjestyksessä sekä Euroopan parlamenttia ja talous- ja sosiaalikomiteaa kuultuaan säännökset jäsenvaltioiden sääntöjen yhdenmukaistamisesta välillisen verotuksen alalla. 
               
            
            
               •Toissijaisuusperiaate (jaetun toimivallan osalta) 
            
            
               Toissijaisuusperiaatetta sovelletaan, koska asia, jota ehdotus koskee, ei kuulu Euroopan unionin yksinomaiseen toimivaltaan.
            
            
               Jäsenvaltiot eivät voi riittävällä tavalla saavuttaa ehdotuksen tavoitteita, vaan ne voidaan saavuttaa paremmin Euroopan unionin tasolla. Olemassa olevat kansalliset rekisteröintimenettelyt ovat hyvin erilaisia, ja ne eivät sovellu näiden menettelyjen automatisointiin.
            
            
               •Suhteellisuusperiaate
            
            
               
                  Ehdotettu muutos ei ylitä sitä, mikä on tarpeen kyseessä olevien ongelmien ratkaisemiseksi ja sitä kautta perussopimuksen sisämarkkinoiden asianmukaista ja tehokasta toimintaa koskevien tavoitteiden saavuttamiseksi. 
               
               
                  Tässä ehdotuksessa noudatetaan Euroopan unionista tehdyn sopimuksen 5 artiklan 4 kohdassa määrättyä suhteellisuusperiaatetta. 
               
            
         
         
            
               
                  Ehdotuksen tarkoituksena on ottaa käyttöön velvollisuus rekisteröidä talouden toimijat, jotka siirtävät tavaroita direktiivin XXX/EU
                     5
                   V luvun 2 jakson mukaisesti. Ilman tätä ehdotusta kulutukseen luovutettujen tavaroiden siirtojen täydellinen automatisointi ei ole mahdollista. 
               
            
            
               •Toimintatavan valinta
            
            
               Neuvoston asetus.
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               
                  Direktiivi 2008/118/EY on arvioitu, ja ehdotus neuvoston direktiiviksi valmisteveroja koskevasta yleisestä järjestelmästä perustuu tähän arviointiin ja komission neuvostolle ja Euroopan parlamentille 21. huhtikuuta 2017 antamaan kertomukseen valmisteveroja koskevasta yhteisestä järjestelmästä 16 päivänä joulukuuta 2008 annetun neuvoston direktiivin 2008/118/EY täytäntöönpanosta ja arvioinnista (COM(2017) 184 final). Kertomuksessa korostettiin, että automatisointia on jatkettava, ja tämä ehdotus koskee ainoastaan vähäistä mukautusta tämän toimintavaihtoehdon huomioimiseksi.
               
            
            
               •Sidosryhmien kuuleminen
            
            
               
                  Sidosryhmiä kuultiin neuvoston direktiivin 2008/118/EY uudelleentarkastelun yhteydessä. 
               
            
            
               •Vaikutustenarviointi
            
            
               Erillinen vaikutustenarviointi ei ollut tarpeen, koska päätös automatisoinnin jatkamisesta perustuu direktiivin 2008/118/EY uudelleenlaadintaa koskevaan vaikutustenarviointiin.
            
            
               •Sääntelyn toimivuus ja yksinkertaistaminen
            
            
               
                  Direktiivin 2008/118/EY arviointi toteutettiin komission REFIT-ohjelman puitteissa. 
               
            
            
               •Perusoikeudet
            
            
               
                  Tässä ehdotuksessa kunnioitetaan perusoikeuksia, erityisesti oikeutta yksityisyyteen, ja otetaan huomioon asetukseen (EU) N:o 389/2012 sisältyvä nykyinen tietosuojasäännös. 
               
            
            
               4.TALOUSARVIOVAIKUTUKSET
            
            
               Mahdolliset valmisteveron alaisten tavaroiden tietojenvaihtojärjestelmän (EMCS) neljännen vaiheen käyttöönottoon liittyvät rahoitusvaikutukset johtuvat päätöksestä XXX/EU
                  6
               . Laajennetun uuden palvelun keskustason kehittämisen ja käytön talousarviovaikutukset katetaan Fiscalis-ohjelman talousarvioon sisältyvistä määrärahoista, jotka on jo vahvistettu virallisessa rahoitussuunnitelmassa. EU:n talousarviosta ei tarvita lisävaroja. Tällä aloitteella ei myöskään ole aikomusta vaikuttaa seuraavaan monivuotista rahoituskehystä koskevaan komission ehdotukseen.
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               
                  Ei sovelleta. 
               
            
            
               •Selittävät asiakirjat (direktiivien osalta)
            
         
         
            
               
                  Tämän ehdotuksen säännösten saattamista osaksi kansallista lainsäädäntöä koskevia selittäviä asiakirjoja ei pidetä tarpeellisina. 
               
            
            
               •Ehdotukseen sisältyvien säännösten yksityiskohtaiset selitykset
            
            
               Ehdotuksella muutetaan asetuksen 19 artiklan soveltamisalaa siten, että siihen sisällytetään kaksi uutta talouden toimijoiden ryhmää: i) luotettaviksi tunnustetut lähettäjät, jotka on rekisteröity lähettäjiksi sellaisten valmisteveron alaisten tavaroiden osalta, jotka on jo luovutettu kulutukseen, ja ii) luotettaviksi tunnustetut vastaanottajat, jotka on rekisteröity vastaanottajiksi sellaisten valmisteveron alaisten tavaroiden osalta, jotka on jo luovutettu kulutukseen. Valtuutetut varastonpitäjät ja rekisteröidyt lähettäjät voivat toimia luotettaviksi tunnustettuina lähettäjinä, ja valtuutetut varastonpitäjät ja rekisteröidyt vastaanottajat voivat toimia luotettaviksi tunnustettuina vastaanottajina. Jäsenvaltion toimivaltaisille viranomaisille on ilmoitettava tästä, ja nämä tiedot olisi myös sisällytettävä rekisteriin. 
            
            
               Lisäksi ehdotuksen mukaan sähköiseen rekisteriin sisältyy tieto rekisteröidyn lähettäjän oikeudesta jättää määräpaikkaa koskevat kohdat tyhjiksi sähköisen hallinnollisen asiakirjan luonnoksessa, kun lähettäjä siirtää energiatuotteita väliaikaisen verottomuuden järjestelmässä meritse tai sisävesitse. Valtuutettu varastonpitäjä ja rekisteröity lähettäjä voivat direktiivin XXX/EU
                  7
                23 artiklan mukaan jättää määräpaikkaa koskevan kohdan täyttämättä. Tällä hetkellä asetuksen (EU) N:o 389/2012 mukaan keskusrekisteriin merkitään tällainen tieto tyhjäksi jätetystä määräpaikkaa koskevasta kohdasta vain valtuutetun varastonpitäjän tapauksessa.
            
            
            
            
            
            
            
            
               2018/0181 (CNS)
            
            
               Ehdotus
            
            
               NEUVOSTON ASETUS
            
            
               hallinnollisesta yhteistyöstä valmisteverotuksen alalla annetun asetuksen (EU) N:o 389/2012 muuttamisesta sähköisen rekisterin sisällön osalta 
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 113 artiklan,
            
            
               ottaa huomioon Euroopan komission ehdotuksen,
            
            
               sen jälkeen, kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               ottaa huomioon Euroopan parlamentin lausunnon
                  8
               , 
            
            
               ottaa huomioon Euroopan talous- ja sosiaalikomitean lausunnon
                  9
               ,
            
         
         
            
               noudattaa erityistä lainsäätämisjärjestystä,
            
            
               sekä katsoo seuraavaa:
            
            
            
               (1)Neuvoston asetuksen (EU) N:o 389/2012
                  10
                19 artiklassa säädetään jäsenvaltioiden velvollisuudesta pitää yllä sähköisiä rekistereitä, jotka sisältävät tiedot sellaisten talouden toimijoiden ja varastojen luvista, jotka siirtävät valmisteveron alaisia tavaroita väliaikaisen verottomuuden järjestelmässä. 
            
            
               (2)Direktiivillä XXX/EU laajennetaan sellaisen tietokoneistetun järjestelmän käyttö, jota käytetään tällä hetkellä valmisteveron alaisten tavaroiden väliaikaisesti verottomien siirtojen valvontaan, koskemaan sellaisten valmisteveron alaisten tavaroiden valvontaa, jotka on luovutettu kulutukseen yhden jäsenvaltion alueella ja jotka siirretään toisen jäsenvaltion alueelle luovutettaviksi kaupallisessa tarkoituksessa. 
            
            
               (3)Jotta tietokoneistettu järjestelmä toimisi asianmukaisesti varmistamalla täydellisten, ajan tasalla olevien ja tarkkojen tietojen tallentaminen, on tarpeen muuttaa asetuksen (EU) N:o 389/2012 19 artiklan soveltamisalaa sisällyttämällä siihen kaksi uutta talouden toimijan ryhmää: luotettaviksi tunnustetut lähettäjät, jotka on rekisteröity lähettäjiksi sellaisten valmisteveron alaisten tavaroiden osalta, jotka on jo luovutettu kulutukseen, ja luotettaviksi tunnustetut vastaanottajat, jotka on rekisteröity vastaanottajiksi sellaisten valmisteveron alaisten tavaroiden osalta, jotka on jo luovutettu kulutukseen. 
            
            
               (4)Direktiivin XXX/EU 23 artiklan mukaan jos kyse on väliaikaisen valmisteverottomuuden järjestelmässä tapahtuvista energiatuotteiden siirroista meritse tai sisävesitse, lähtöjäsenvaltion toimivaltaiset viranomaiset voivat antaa lähettäjälle luvan jättää lähetyshetkellä vastaanottajaa koskevat tiedot pois mainitun direktiivin 21 artiklan 2 kohdassa tarkoitetun sähköisen hallinnollisen asiakirjan luonnoksesta. Asetuksen (EU) N:o 389/2012 mukaan ainoastaan valtuutettu varastonpitäjä sisällyttää nämä tiedot sähköiseen rekisteriin. On olennaisen tärkeää, että myös rekisteröity lähettäjä voi syöttää sähköiseen rekisteriin tiedon, joka koskee lähettäjän oikeutta jättää pois vastaanottajaa koskevat tiedot lähetyshetkellä. 
            
            
               (5)Jäsenvaltiot eivät voi riittävällä tavalla saavuttaa tämän direktiivin tavoitetta, joka on sähköisen rekisterin laajentaminen koskemaan myös sellaisia talouden toimijoita, jotka siirtävät kulutukseen luovutettuja valmisteveron alaisia tavaroita, vaan se voidaan tietokoneistetun järjestelmän yhdenmukaistetun toiminnan ja petosten torjunnan helpottamisen varmistamiseksi saavuttaa paremmin unionin tasolla. Sen vuoksi unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen näiden tavoitteiden saavuttamiseksi. 
            
            
               (6)Tässä asetuksessa kunnioitetaan perusoikeuksia ja noudatetaan Euroopan unionin perusoikeuskirjassa tunnustettuja periaatteita, erityisesti oikeutta henkilötietojen suojaan. Tässä asetuksessa säädettyjen rajoitusten vuoksi tämän asetuksen mukaisesti suoritettava henkilötietojen käsittely ei ylitä sitä, mikä on tarpeen ja oikeasuhteista jäsenvaltioiden oikeutettujen verotukseen liittyvien etujen suojaamiseksi.
            
            
               (7)Euroopan tietosuojavaltuutettua on kuultu Euroopan parlamentin ja neuvoston asetuksen (EY) N:o 45/2001
                  11
                28 artiklan 2 kohdan mukaisesti.
            
            
               (8)Jotta tämän asetuksen soveltamispäivä olisi yhdenmukainen niiden direktiivin XXX/EU säännösten soveltamispäivän kanssa, jotka koskevat sellaisten valmisteveron alaisten tavaroiden siirtojen automatisointia, jotka on luovutettu kulutukseen yhden jäsenvaltion alueella ja jotka siirretään toisen jäsenvaltion alueelle luovutettaviksi kaupallisessa tarkoituksessa kyseisen toisen jäsenvaltion alueella, ja jotta jäsenvaltioilla olisi riittävästi aikaa valmistautua tästä asetuksesta johtuviin muutoksiin, asetusta olisi sovellettava 14 päivästä helmikuuta 2022.
            
            
               (9)Sen vuoksi asetusta (EU) N:o 389/2012 olisi muutettava,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan asetuksen (EU) N:o 389/2012 19 artikla seuraavasti: 
            
            
            
               (1)Lisätään 1 kohdan a alakohtaan iv ja v alakohta seuraavasti:
            
            
               ”iv) direktiivin XXX/EU 4 artiklan 11 alakohdassa tarkoitetut luotettaviksi tunnustetut lähettäjät;
            
            
               v) direktiivin XXX/EU 4 artiklan 12 alakohdassa tarkoitetut luotettaviksi tunnustetut vastaanottajat;”.
            
            
         
         
            
               (2)Muutetaan 2 kohta seuraavasti: 
            
            
               (a)Korvataan f ja g alakohta seuraavasti: 
            
            
               ”f) valtuutettujen varastonpitäjien osalta veroton varasto tai luettelo verottomista varastoista, joita varastonpitäjän saama lupa koskee, ja jos tästä säädetään kansallisessa lainsäädännössä, maininta siitä, että varastonpitäjällä on lupa jättää pois vastaanottajaa koskevat tiedot lähetyshetkellä direktiivin XXX/EU 23 artiklan mukaisesti, jakaa siirron direktiivin XXX/EU 24 artiklan mukaisesti tai siirtää valmisteveron alaiset tavarat suoran luovutuksen paikkaan mainitun direktiivin 17 artiklan 4 kohdan mukaisesti, sekä maininta siitä, että varastonpitäjä toimii luotettavaksi tunnustettuna lähettäjänä tai luotettavaksi tunnustettuna vastaanottajana direktiivin XXX/EU 36 artiklan 6 ja 7 kohdan mukaisesti; 
            
            
               g) rekisteröityjen vastaanottajien osalta, jos tästä säädetään kansallisessa lainsäädännössä, maininta siitä, että vastaanottajalla on lupa siirrättää valmisteveron alaiset tavarat suoran luovutuksen paikkaan direktiivin XXX/EU 17 artiklan 4 kohdan mukaisesti sekä maininta siitä, että vastaanottaja toimii luotettavaksi tunnustettuna vastaanottajana direktiivin XXX/EU 36 artiklan 7 kohdan mukaisesti;”.
            
            
            
               (b)Lisätään k alakohta seuraavasti: 
            
            
               ”k) rekisteröityjen lähettäjien osalta maininta siitä, että lähettäjällä on lupa jättää pois vastaanottajaa koskevat tiedot lähetyshetkellä direktiivin XXX/EU 23 artiklan mukaisesti, sekä maininta siitä, että lähettäjä toimii luotettavaksi tunnustettuna lähettäjänä direktiivin XXX/EU 36 artiklan 6 kohdan mukaisesti.”
            
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
            
               Sitä sovelletaan 14 päivästä helmikuuta 2022. 
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        EUVL L 121, 2.5.2012, s. 1.
               
               
                  
                     (2)
                  
                        COM(2018) 346.
               
               
                  
                     (3)
                  
                        COM(2018) 346.
               
               
                  
                     (4)
                  
                        COM(2018) 346.
               
               
                  
                     (5)
                  
                        COM(2018) 346.
               
               
                  
                     (6)
                  
                        COM(2018) 341.
               
               
                  
                     (7)
                  
                        COM(2018) 346.
               
               
                  
                     (8)
                  
                        EUVL C […], […], s. […].
               
               
                  
                     (9)
                  
                        EUVL C […], […], s. […].
               
               
                  
                     (10)
                  
                        Neuvoston asetus (EU) N:o 389/2012, annettu 2 päivänä toukokuuta 2012, hallinnollisesta yhteistyöstä valmisteverotuksen alalla ja asetuksen (EY) N:o 2073/2004 kumoamisesta (EUVL L 121, 8.5.2012, s. 1).
               
               
                  
                     (11)
                  
                        Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).